pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีเปิดโครงการรณรงค์ “ใช้ถูก ใช้ดี พลาสติกแสนดีอยู่รอบตัว” กิจกรรมสาธารณประโยชน์เพื่อเฉลิมพระเกียรติสมเด็จพระเจ้าอยู่หัว ฯ
วันพฤหัสบดีที่ 27 กรกฎาคม 2560
พิธีเปิดโครงการรณรงค์ “ใช้ถูก ใช้ดี พลาสติกแสนดีอยู่รอบตัว” กิจกรรมสาธารณประโยชน์เพื่อเฉลิมพระเกียรติสมเด็จพระเจ้าอยู่หัว ฯ
รองปลัดกระทรวงอุตสาหกรรม เป็นประธานในพิธีเปิดโครงการรณรงค์ “ใช้ถูก ใช้ดี พลาสติกแสนดีอยู่รอบตัว” กิจกรรมสาธารณประโยชน์เพื่อเฉลิมพระเกียรติสมเด็จพระเจ้าอยู่หัว ฯ
กรุงเทพ : วันนี้ (27 กรกฎาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานในพิธีเปิดโครงการรณรงค์ “ใช้ถูก ใช้ดี พลาสติกแสนดีอยู่รอบตัว” กิจกรรมสาธารณประโยชน์เพื่อเฉลิมพระเกียรติสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา และเพื่อเผยแพร่ความรู้และปลูกฝังค่านิยม ในการเลือกใช้ผลิตภัณฑ์พลาสติกในแต่ละประเภทอย่างถูกต้องเหมาะสมกับการใช้งานในแต่ละประเภท โดยได้คัดเลือกสถานศึกษานําร่องเพื่อเป็นตัวแทนในการรับมอบหนังสือ Plastics Story พลาสติกแสนดีอยู่รอบตัว จํานวน 650 โรงเรียนทั่วประเทศ ณ โรงเรียนบดินเดชา (สิงห์ สิงหเสนี
รัฐบาลไทย-ข่าวทำเนียบรัฐบาล-ปลัดกระทรวงดิจิทัลเพื่อเศรษฐกิจและสังคม ให้การต้อนรับคณะผู้แทนจาก JETRO ประเทศญี่ปุ่น ร่วมหารือแนวโน้นการลงทุนด้านเศรษฐกิจในประเทศไทย
วันศุกร์ที่ 7 กุมภาพันธ์ 2563
ปลัดกระทรวงดิจิทัลเพื่อเศรษฐกิจและสังคม ให้การต้อนรับคณะผู้แทนจาก JETRO ประเทศญี่ปุ่น ร่วมหารือแนวโน้นการลงทุนด้านเศรษฐกิจในประเทศไทย
ปลัดกระทรวงดิจิทัลเพื่อเศรษฐกิจและสังคม ให้การต้อนรับคณะผู้แทนจาก JETRO ประเทศญี่ปุ่น ร่วมหารือแนวโน้นการลงทุนด้านเศรษฐกิจในประเทศไทย
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ได้ให้การต้อนรับ Mr. TAKETANI Atsushi ประธานองค์การส่งเสริมการค้าต่างประเทศของญี่ปุ่น (The Japan External Trade Organization: JETRO) และคณะ ในโอกาสเข้าเยี่ยมคารวะ และรายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยสําหรับช่วงครึ่งหลังของปี ๒๕๖๒ ซึ่งจัดทําโดยหอการค้าญี่ปุ่นประจํากรุงเทพมหานคร (Japan Chamber of Commerce Bangkok: JCCB) เมื่อวันที่ ๗ กุมภาพันธ์ ๒๕๖๓ เวลา ๑๓.๓๐ น. – ๑๔.๐๐ น. ณ ห้องประชุม ๘๐๑ ชั้น ๘ กระทรวงดิจิทัลเพื่อเศรษฐกิจและสังคม
ในโอกาสนี้ Mr. TAKETANI Atsushi ได้รายงานผลการสํารวจฯ ทั้งหมด ๙ หัวข้อ ได้แก่ (๑) สภาพธุรกิจโดยสะท้อนจากค่าดัชนีแนวโน้มเศรษฐกิจ (๒) การลงทุนด้านโรงงานและเครื่องจักร (อุตสาหกรรมการผลิต) (๓) การส่งออกและตลาดส่งออกที่มีศักยภาพในอนาคต (๔) อัตราแลกเปลี่ยนเงินตราต่างประเทศที่ใช้ในการวางแผนธุรกิจ (๕) ประเด็นปัญหาด้านการบริหารองค์กร (๖) ข้อเรียกร้องต่อรัฐบาลไทย (๗) สงครามการค้าสหรัฐฯ – จีน (๘) นโยบายระเบียงเศรษฐกิจภาคตะวันออก และ (๙) การขาดแคลนบุคลากรและการพัฒนาทรัพยากรมนุษย์ และฝ่ายญี่ปุ่นได้ขอให้กระทรวงฯ ช่วยผลักดันให้เกิดระบบศุลกากรออนไลน์ ระบบรัฐบาลออนไลน์ และการพัฒนาแรงงานที่มีทักษะด้านไอที ซึ่งปัจจุบันเป็นที่ต้องการเป็นอย่างมาก ทั้งนี้ นางสาวอัจฉรินทร์ พัฒนพันธ์ชัย ได้แจ้งให้ฝ่ายญี่ปุ่น ทราบว่า กระทรวงฯ ตระหนักถึงความสําคัญในการพัฒนาศักยภาพของบุคลากรด้านไอที และได้ดําเนินการในส่วนที่เกี่ยวข้องแล้ว ได้แก่ การร่วมมือกับ Google และ Microsoft ในการอบรมบุคลากรในวัยทํางาน และเปิดศูนย์อบรมด้านไอทีเพื่อการเรียนรู้ทางไกล ณ อมตะนคร และที่สําคัญ รัฐบาลกําลังผลักดันนโยบายรัฐบาลดิจิทัล ดังนั้น หน่วยงานภาครัฐต่าง ๆ จะเปลี่ยนมาให้บริการทางออนไลน์มากขึ้นในอนาคตอันใกล้
************************
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่พระราชกฤษฎีกา จัดตั้งสำนักงานรับรองมาตรฐานและประเมินคุณภาพการศึกษา (องค์การมหาชน) (ฉบับที่ ๓) พ.ศ. ๒๕๖๑
วันอังคารที่ 31 กรกฎาคม 2561
ราชกิจจานุเบกษา เผยแพร่พระราชกฤษฎีกา จัดตั้งสํานักงานรับรองมาตรฐานและประเมินคุณภาพการศึกษา (องค์การมหาชน) (ฉบับที่ ๓) พ.ศ. ๒๕๖๑
ราชกิจจานุเบกษา เมื่อวันที่ ๒๗ กรกฎาคม ๒๕๖๑ เผยแพร่พระราชกฤษฎีกา จัดตั้งสํานักงานรับรองมาตรฐานและประเมินคุณภาพการศึกษา (องค์การมหาชน) (ฉบับที่ ๓) พ.ศ. ๒๕๖๑
ราชกิจจานุเบกษา เมื่อวันที่ ๒๗ กรกฎาคม ๒๕๖๑ เผยแพร่พระราชกฤษฎีกา จัดตั้งสํานักงานรับรองมาตรฐานและประเมินคุณภาพการศึกษา (องค์การมหาชน)(ฉบับที่ ๓) พ.ศ. ๒๕๖๑โดยเหตุผลในการประกาศใช้พระราชกฤษฎีกาฉบับนี้ เพื่อแก้ไขเพิ่มเติมอํานาจหน้าที่ของสํานักงานรับรองมาตรฐานและประเมินคุณภาพการศึกษา (องค์การมหาชน) หรือ สมศ. และบทบัญญัติต่าง ๆ ในพระราชกฤษฎีกาจัดตั้งสํานักงานรับรองมาตรฐานและประเมินคุณภาพการศึกษา (องค์การมหาชน)พ.ศ. ๒๕๔๓ให้สอดคล้องกับบทบัญญัติในพระราชบัญญัติองค์การมหาชน พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติองค์การมหาชน (ฉบับที่ ๒) พ.ศ. ๒๕๕๙ เพื่อให้การบริหารงานและการปฏิบัติภารกิจ ของ สมศ. มีประสิทธิภาพและประสิทธิผลยิ่งขึ้น
โดยมีสาระสําคัญที่น่าสนใจ เช่น การยกเลิกมาตรา ๑๔โดยให้มีคณะกรรมการคณะหนึ่ง เรียกว่า “คณะกรรมการสํานักงานรับรองมาตรฐาน และประเมินคุณภาพการศึกษา” ประกอบด้วย
(๑) ประธานกรรมการซึ่งคณะรัฐมนตรีแต่งตั้งจากผู้ทรงคุณวุฒิที่มีความรู้ ความเชี่ยวชาญ และประสบการณ์สูงในด้านการบริหาร มนุษยศาสตร์ สังคมศาสตร์ หรือวิทยาศาสตร์และเทคโนโลยี
(๒) กรรมการโดยตําแหน่งจํานวนสามคนได้แก่ ประธานกรรมการการศึกษาขั้นพื้นฐาน ประธานกรรมการการอาชีวศึกษา และประธานกรรมการการอุดมศึกษา
(๓) กรรมการผู้ทรงคุณวุฒิ จํานวนไม่เกินหกคนซึ่งคณะรัฐมนตรีแต่งตั้งจากผู้มีความรู้ ความเชี่ยวชาญ และประสบการณ์เป็นที่ประจักษ์ในด้านการบริหาร มนุษยศาสตร์ สังคมศาสตร์ หรือ วิทยาศาสตร์และเทคโนโลยี
โดยให้ผู้อํานวยการเป็นกรรมการและเลขานุการโดยตําแหน่งและให้ผู้อํานวยการแต่งตั้งเจ้าหน้าที่เป็นผู้ช่วยเลขานุการได้ตามความจําเป็นประธานกรรมการและกรรมการจํานวนไม่น้อยกว่ากึ่งหนึ่งต้องไม่เป็นข้าราชการซึ่งมีตําแหน่ง หรือเงินเดือนประจํา พนักงานหรือลูกจ้างของส่วนราชการ หน่วยงานของรัฐ รัฐวิสาหกิจ หรือ องค์กรปกครองส่วนท้องถิ่นเว้นแต่เป็นผู้สอนในสถาบันอุดมศึกษาของรัฐ
หลักเกณฑ์และวิธีการสรรหาบุคคลเพื่อเสนอคณะรัฐมนตรีแต่งตั้งเป็นประธานกรรมการและ กรรมการผู้ทรงคุณวุฒิ รวมทั้งการสรรหาประธานกรรมการและกรรมการผู้ทรงคุณวุฒิเพื่อดํารงตําแหน่งแทน ผู้ซึ่งพ้นจากตําแหน่งก่อนวาระ ให้เป็นไปตามระเบียบที่รัฐมนตรีกําหนดโดยการเสนอแนะของ คณะกรรมการ ซึ่งต้องสอดคล้องกับหลักเกณฑ์กลางที่คณะรัฐมนตรีกําหนด
อ้างจากราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ธ.ก.ส. ร่วม สถาบันภาษา จุฬาฯ เพิ่มทักษะและความรู้ด้านภาษาอังกฤษ ในโครงการโรงเรียนธนาคาร
วันศุกร์ที่ 10 มกราคม 2563
ธ.ก.ส. ร่วม สถาบันภาษา จุฬาฯ เพิ่มทักษะและความรู้ด้านภาษาอังกฤษ ในโครงการโรงเรียนธนาคาร
ธ.ก.ส. ร่วม สถาบันภาษา จุฬาลงกรณ์มหาวิทยาลัย เพิ่มทักษะและความรู้ทางด้านภาษาอังกฤษผ่านสื่อการเรียนรู้ให้เด็กนักเรียนและเยาวชนในโครงการโรงเรียนธนาคาร ธ.ก.ส. จํานวนกว่า 2,000 โรงเรียนทั่วประเทศ
วันนี้ (10 มกราคม 2563) ณ ห้องเธียร์เตอร์ ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้มีพิธีลงนามบันทึกความร่วมมือ “การเผยแพร่ให้ความรู้ทางด้านภาษาอังกฤษ สําหรับเด็กนักเรียนและเยาวชนโครงการโรงเรียนธนาคาร”ระหว่าง นายกษาปณ์ เงินรวง ผู้ช่วยผู้จัดการ ธ.ก.ส.กับ ผู้ช่วยศาสตราจารย์ ดร.เริงฤดี มณีภัคธร ผู้อํานวยการสถาบันภาษา จุฬาลงกรณ์มหาวิทยาลัย เพื่อสนับสนุนการผลิตสื่อการเรียนการสอนทางด้านภาษาอังกฤษ พร้อมนําสื่อภาษาอังกฤษไปเผยแพร่ให้กับเด็กนักเรียนและเยาวชนโครงการโรงเรียนธนาคารผ่านการจัดกิจกรรมหรือสื่อประชาสัมพันธ์อื่น ๆ ของ ธ.ก.ส.
นายกษาปณ์ เงินรวง ผู้ช่วยผู้จัดการ ธ.ก.ส. กล่าวว่า ธ.ก.ส. ได้จัดทําโครงการโรงเรียนธนาคาร เพื่อมุ่งเน้นปลูกฝังความรู้ทางการเงินและสร้างวินัยการออม ฝึกฝนให้นักเรียนรู้หลักการบริหาร การจัดการ ทางการเงินที่ถูกต้อง เสริมสร้างลักษณะนิสัยด้านความรับผิดชอบ ตลอดจนปลูกฝังให้นักเรียนรู้จักใช้เวลา ในการทํากิจกรรมที่ก่อให้เกิดประโยชน์ต่อส่วนรวม โดยเริ่มดําเนินโครงการมาตั้งแต่ปี 2551 จนถึงปัจจุบัน ซึ่งมีโรงเรียนเข้าร่วมโครงการจํานวน 2,330 โรงเรียน มีสมาชิกโรงเรียนธนาคารจํานวนกว่า 800,000 ราย ยอดเงินฝากรวมกว่า 1,000 ล้านบาท ความร่วมมือระหว่าง ธ.ก.ส. กับสถาบันภาษา จุฬาลงกรณ์มหาวิทยาลัย ในครั้งนี้ เป็นส่วนหนึ่งในการให้ความรู้เพิ่มเติมด้านภาษาอังกฤษแก่นักเรียน โดยจัดทําเป็นสื่อการเรียนการสอนภาษาอังกฤษ และสื่อประชาสัมพันธ์ต่าง ๆ จัดส่งให้กับโรงเรียนที่เข้าร่วมโครงการเพื่อให้นักเรียนนําไปเรียนรู้ต่อไป
ผู้ช่วยศาสตราจารย์ ดร.เริงฤดี มณีภัคธร ผู้อํานวยการสถาบันภาษา จุฬาลงกรณ์มหาวิทยาลัย กล่าวว่า สถาบันภาษา จุฬาลงกรณ์มหาวิทยาลัย ร่วมสนับสนุนการเรียนรู้แก่เยาวชนไทย โดยร่วมกับ ธ.ก.ส. ในการผลิตสื่อ การเรียนการสอนทางด้านภาษาอังกฤษให้กับเด็กนักเรียนและเยาวชนในโครงการโรงเรียนธนาคารทั่วประเทศ โดยในชุดแรกจะเป็นสื่อการสอนหลักไวยากรณ์ภาษาอังกฤษ (Grammar) ในรูปแบบวิดีโอ ซึ่งทําให้ง่ายต่อการเรียนรู้ของเด็ก และในอนาคตจะต่อยอดไปสู่หัวข้อการเรียนอื่น ๆ ต่อไป
รัฐบาลไทย-ข่าวทำเนียบรัฐบาล-“อนันต์ชัย” สั่งเดินหน้า Safety Thailand พร้อมลุยค้ามนุษย์
วันอังคารที่ 14 พฤศจิกายน 2560
“อนันต์ชัย” สั่งเดินหน้า Safety Thailand พร้อมลุยค้ามนุษย์
รักษาราชการอธิบดีกรมสวัสดิการและคุ้มครองแรงงาน มอบนโยบายและแนวทางการดําเนินงานของกสร. เน้นทํางานเชิงรุก ประสานเครือข่ายตามแนวทางประชารัฐ มุ่งขับเคลื่อน Safety Thailand คุ้มครองแรงงานกลุ่มเสี่ยง แรงงานนอกระบบ บังคับใช้กฎหมาย และพัฒนางานเพิ่มประสิทธิภาพ
นายอนันต์ชัย อุทัยพัฒนาชีพ ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) กล่าวมอบนโยบายและแนวทางการดําเนินงานของกรมสวัสดิการและคุ้มครองแรงงานให้กับหน่วยงานปฏิบัติทั้งในส่วนกลางและภูมิภาคในพิธีเปิดโครงการขับเคลื่อนความปลอดภัยและอาชีวอนามัยของประเทศไทย เร่งรัดมาตรการเชิงป้องกันตามปัจจัยเสี่ยงว่า ในปีงบประมาณ 2561 กสร. ให้ความสําคัญและจะขับเคลื่อนงานด้านความปลอดภัยในการทํางานตามนโยบาย Safety Thailand ซึ่งจะเน้นย้ําในเรื่องการบังคับใช้กฎหมายอย่างเคร่งครัด การสร้างจิตสํานึกเรื่องความปลอดภัยเพื่อให้เกิดมาตรการ เชิงป้องกัน สร้างความร่วมมือกับเครือข่ายผ่านกลไกประชารัฐ รวมทั้งการขับเคลื่อนความปลอดภัยในการทํางานสู่แรงงานนอกระบบ โดยสถิติการประสบอันตรายกรณีร้ายแรงจะต้องไม่เกิน 4 ต่อ 1,000 ราย และทุกจังหวัดต้องลดสถิติการประสบอันตรายจากการทํางานให้น้อยลง
นายอนันต์ชัย กล่าวต่อไปว่า สําหรับนโยบายด้านคุ้มครองแรงงานในปีงบประมาณ 2561 นี้ จะเน้นย้ําเรื่องการป้องกันและแก้ไขปัญหาการค้ามนุษย์ ซึ่งเป็นนโยบายสําคัญของรัฐบาลและกระทรวงแรงงาน โดยเน้น การทํางานเชิงรุก การตรวจบังคับใช้กฎหมายโดยเฉพาะกิจการกลุ่มเสี่ยง กุ้ง ปลา อ้อย/น้ําตาล เครื่องนุ่งห่ม และการตรวจแรงงานเด็กในทุกกิจการ เพื่อป้องกันและแก้ไขปัญหาการใช้แรงงานบังคับ แรงงานขัดหนี้ รวมไปถึงการส่งเสริมการจัดสวัสดิการแบบยืดหยุ่น ผลักดันให้สถานประกอบกิจการจัดทํา GLP TLS การพัฒนา E-service และการบริหารจัดการด้านแรงงานสัมพันธ์ให้มีประสิทธิภาพเพิ่มยิ่งขึ้น
รัฐบาลไทย-ข่าวทำเนียบรัฐบาล-ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายวิทยา สุริยะวงค์ รองปลัดกระทรวงยุติธรรม เข้าร่วมการประชุมคณะกรรมการระดับชาติเพื่อเตรียมการจัดประชุมสุดยอดอาเซียนและก
วันอาทิตย์ที่ 27 ตุลาคม 2562
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายวิทยา สุริยะวงค์ รองปลัดกระทรวงยุติธรรม เข้าร่วมการประชุมคณะกรรมการระดับชาติเพื่อเตรียมการจัดประชุมสุดยอดอาเซียนและก
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายวิทยา สุริยะวงค์ รองปลัดกระทรวงยุติธรรม เข้าร่วมการประชุมคณะกรรมการระดับชาติเพื่อเตรียมการจัดประชุมสุดยอดอาเซียนและการประชุมที่เกี่ยวข้องในช่วงที่ไทยดํารงตําแหน่งประธานอาเซียน ปี ๒๕๖๒
ในวันศุกร์ที่ ๒๕ ตุลาคม ๒๕๖๒ เวลา ๐๙.๓๐ น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการระดับชาติเพื่อเตรียมการจัดประชุมสุดยอดอาเซียนและการประชุมที่เกี่ยวข้องในช่วงที่ไทยดํารงตําแหน่งประธานอาเซียน ปี ๒๕๖๒ ครั้งที่ ๓/๒๕๖๒ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนายวิทยา สุริยะวงค์ รองปลัดกระทรวงยุติธรรม เข้าร่วมการประชุมฯ
สําหรับการประชุมดังกล่าวจัดขึ้นเพื่อเตรียมความพร้อมการต้อนรับการเยือนของประเทศต่างๆ ในช่วงการประชุมสุดยอดอาเซียน ครั้งที่ ๓๕ และการประชุมสุดยอดที่เกี่ยวข้อง ทั้งในด้านพิธีการและอํานวยความสะดวก กิจกรรมคู่ขนาน ประเด็นสําคัญที่ไทยจะผลักดันและผลลัพธ์ที่เป็นรูปธรรมในการประชุมครั้งนี้ และพิจารณาเรื่องต่างๆ ที่เกี่ยวข้องกับการประชุมสุดยอดอาเซียน ครั้งที่ ๓๕ และการประชุมสุดยอดที่เกี่ยวข้อง อาทิ การประชาสัมพันธ์ การจัดแสดงทางวัฒนธรรม และมาตรการรักษาความปลอดภัยและการจราจร
รัฐบาลไทย-ข่าวทำเนียบรัฐบาล-สธ.-กรมราชทัณฑ์-สปสช. ผนึกกำลังพัฒนาการจัดบริการปฐมภูมิในเรือนจำ
วันอังคารที่ 22 มกราคม 2562
สธ.-กรมราชทัณฑ์-สปสช. ผนึกกําลังพัฒนาการจัดบริการปฐมภูมิในเรือนจํา
กระทรวงสาธารณสุข ลงนามความร่วมมือกับกรมราชทัณฑ์ และสํานักงานหลักประกันสุขภาพแห่งชาติ พัฒนาสถานพยาบาลในเรือนจําให้เป็นหน่วยบริการปฐมภูมิในระบบหลักประกันสุขภาพแห่งชาติ ผู้ต้องขังเข้าถึงสิทธิหลักประกันสุขภาพ
กระทรวงสาธารณสุข ลงนามความร่วมมือกับกรมราชทัณฑ์ และสํานักงานหลักประกันสุขภาพแห่งชาติ พัฒนาสถานพยาบาลในเรือนจําให้เป็นหน่วยบริการปฐมภูมิในระบบหลักประกันสุขภาพแห่งชาติ ผู้ต้องขังเข้าถึงสิทธิหลักประกันสุขภาพ ดูแลครอบคลุมทั้งด้านส่งเสริม ป้องกัน รักษา ฟื้นฟู และคุ้มครองผู้บริโภค
วันนี้ (22 มกราคม 2562) ที่ สํานักงานปลัดกระทรวงสาธารณสุข จ.นนทบุรี นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข ร่วมลงนามบันทึกความร่วมมือกับนายธวัชชัย ชัยวัฒน์ รองอธิบดีกรมราชทัณฑ์ และนายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ ในการพัฒนาสถานพยาบาลในเรือนจําให้มีศักยภาพ ดูแลสุขภาพผู้ต้องขังอย่างมีคุณภาพ ได้มาตรฐาน เพื่อขึ้นทะเบียนเป็นหน่วยบริการปฐมภูมิในระบบหลักประกันสุขภาพแห่งชาติ ครอบคลุมทั้งการส่งเสริมสุขภาพ การป้องกันควบคุมและกําจัดโรค การรักษาพยาบาล การฟื้นฟูสมรรถภาพ และการคุ้มครองผู้บริโภคด้านสาธารณสุข
นายแพทย์ประพนธ์ กล่าวว่า ตามนโยบายของรัฐบาลได้มอบหมายให้กระทรวงสาธารณสุข กรมราชทัณฑ์ และสํานักงานหลักประกันสุขภาพแห่งชาติ ร่วมมือกันพัฒนารูปแบบการจัดบริการระบบบริการสาธารณสุขสําหรับ ผู้ต้องขังในเรือนจํา โดยกระทรวงสาธารณสุขมีแนวทางพัฒนาการจัดบริการปฐมภูมิในเรือนจํา ให้ผู้ต้องขังสามารถเข้าถึงบริการสาธารณสุขขั้นพื้นฐานที่มีคุณภาพอย่างต่อเนื่อง ครอบคลุมทั้งการส่งเสริมสุขภาพ การป้องกันควบคุมและกําจัดโรค การรักษาพยาบาล การฟื้นฟูสมรรถภาพและการคุ้มครองผู้บริโภคด้านสาธารณสุข และเข้าถึงสิทธิหลักประกันสุขภาพ ซึ่งร่วมมือกับสองหน่วยงานคือ กรมราชทัณฑ์ และสํานักงานหลักประกันสุขภาพแห่งชาติโดยมีการแต่งตั้งคณะกรรมการระดับพื้นที่เพื่อการพัฒนาระบบบริการสาธารณสุขสําหรับผู้ต้องขังในเรือนจําที่เป็นเครือข่ายระดับเขตหรือจังหวัด ดําเนินงานตามบริบทสภาพปัญหาและศักยภาพของพื้นที่
“ความร่วมมือของหน่วยงานทั้ง 3 หน่วยงานนี้ จะช่วยให้ผู้ต้องขังในเรือนจําได้รับบริการสาธารณสุขที่มีคุณภาพอย่างต่อเนื่อง และช่วยให้นโยบายการคืนคนดีสู่สังคมบรรลุเป้าหมายและประสบความสําเร็จ โดยการคืนคนสุขภาพดีสู่สังคม และไม่ทิ้งกลุ่มคนด้อยโอกาสที่สุดของประเทศไว้ข้างหลัง” นายแพทย์นายประพนธ์ กล่าว
สําหรับการดําเนินงานตามมติคณะรัฐมนตรี เมื่อวันที่ 17 พฤศจิกายน 2558 ที่ผ่านมา หน่วยงานที่เกี่ยวข้องได้ดําเนินการใน 4 ด้าน คือ 1.โรงพยาบาลในเขตพื้นที่จัดเจ้าหน้าที่เข้าไปดูแลผู้ต้องขังในเรือนจํา จํานวน 50 แห่ง 2.จัดห้องพักพิเศษสําหรับผู้ต้องขังที่ถูกส่งต่อมาจากเรือนจํา และสถานที่สําหรับนอนเฝ้าของเจ้าหน้าที่ราชทัณฑ์ โดยจัดช่องทางพิเศษ 28 จังหวัด ห้องพิเศษ 12 จังหวัด และจัดสถานที่นอนเฝ้าฯ 11 จังหวัด 3.ออกระเบียบและแนวทางการพัฒนาระบบบริการสุขภาพสําหรับผู้ต้องขังในเรือนจํา โดยมีการเชื่อมโยงข้อมูลระหว่างกระทรวงสาธารณสุขกับกรมราชทัณฑ์ และ 4.จัดบุคลากรและจัดบริการในเรือนจํา 55 จังหวัด
ทั้งนี้ ปัจจุบันมีเรือนจําทั่วประเทศจํานวน 143 แห่ง มีการจัดบริการด้านสาธารณสุขแก่ผู้ต้องขังในเรือนจํา 110 แห่ง ดูแลโดยโรงพยาบาลในสังกัดสํานักงานปลัดกระทรวงสาธารณสุข 107 แห่ง แม่ข่ายของกรมราชทัณฑ์ 2 แห่ง และโรงพยาบาลเอกชน 1 แห่ง
********************************
รัฐบาลไทย-ข่าวทำเนียบรัฐบาล-นายกรัฐมนตรีย้ำความสำคัญของสหรัฐฯ ในฐานะมหามิตรและหุ้นส่วนทางยุทธศาสตร์อย่างรอบด้านของอาเซียน
วันพฤหัสบดีที่ 15 พฤศจิกายน 2561
นายกรัฐมนตรีย้ําความสําคัญของสหรัฐฯ ในฐานะมหามิตรและหุ้นส่วนทางยุทธศาสตร์อย่างรอบด้านของอาเซียน
นายกรัฐมนตรีย้ําความสําคัญของสหรัฐฯ ในฐานะมหามิตรและหุ้นส่วนทางยุทธศาสตร์อย่างรอบด้านของอาเซียน
วันนี้ (15 พ.ย. 61) เวลา 09.30 น. พลเอก ประยุทธ์ จันทร์โอชา นายกรัฐมนตรี เข้าร่วมการประชุมสุดยอดอาเซียน-สหรัฐอเมริกา ครั้งที่ 6 ณ ศูนย์ประชุมและนิทรรศการ Suntec สาธารณรัฐสิงคโปร์ ภายหลังเสร็จสิ้น พลโท วีรชน สุคนธปฏิภาค กล่าวสรุปสาระสําคัญดังนี้
นายกรัฐมนตรีกล่าวแสดงความเสียใจต่อผู้ได้รับผลกระทบในสถานการณ์ไฟป่าที่รุนแรงในรัฐแคลิฟอร์เนีย และ ขอเป็นกําลังใจให้สหรัฐฯ ประสบความสําเร็จในภารกิจให้ความช่วยเหลือ ตลอดจนสามารถฟื้นตัวจากสถานการณ์โดยเร็ว ตลอดระยะเวลา 41 ปีที่ผ่านมา สหรัฐฯ คือ มหามิตรและหุ้นส่วนทางยุทธศาสตร์อย่างรอบด้านของอาเซียน โดยเสนอให้อาเซียนและสหรัฐฯ กระชับความร่วมมือใน 3 ประเด็น ดังนี้
หนึ่ง การส่งเสริมการพัฒนาแนวคิดอินโด-แปซิฟิก ที่จะตอบสนองต่อผลประโยชน์ของทั้งสองภูมิภาค โดยไทยหวังว่าแนวคิดอินโด-แปซิฟิกจะส่งเสริมการมีส่วนร่วมของทุกฝ่าย สนับสนุนความเป็นแกนกลางของอาเซียน และเคารพหลักการ 3 เอ็ม เพื่อนําไปสู่การสร้างดุลยภาพใหม่ทางยุทธศาสตร์ในภูมิภาค นอกจากนี้ อาเซียนและสหรัฐฯ ควรร่วมมือกันรับมือกับความท้าทายด้านความมั่นคงรูปแบบใหม่ นายกรัฐมนตรีมีความยินดีต่อการรับรองถ้อยแถลงผู้นําอาเซียน-สหรัฐฯ ว่าด้วยความร่วมมือด้านความมั่นคงทางไซเบอร์ในวันนี้
สอง การส่งเสริมความเป็นหุ้นส่วนเศรษฐกิจโดยเพิ่มขยายการค้าการลงทุนระหว่างกันให้มากยิ่งขึ้นบนหลักการของการค้าเสรีและเป็นธรรม ซึ่งปัจจุบัน สหรัฐฯ เป็นคู่ค้าลําดับที่สามและคู่ลงทุนอันดับที่สี่ของอาเซียน ด้วยมูลค่าการค้า 233.1 พันล้านดอลลาร์สหรัฐ และมูลค่าการลงทุนกว่า 5.4 พันล้านดอลลาร์สหรัฐ โดยยินดีที่สหรัฐฯ สนับสนุนภาคเอกชนให้เข้ามาลงทุนในอาเซียนและภูมิภาคเอเชีย-แปซิฟิกเพิ่มมากขึ้น รวมทั้งการจัดตั้งกองทุนมูลค่า 113 ล้านดอลลาร์สหรัฐ สําหรับภาคธุรกิจพลังงาน โครงสร้างพื้นฐาน และเศรษฐกิจดิจิทัล ซึ่งจะช่วยให้การสร้างความเชื่อมโยงในอาเซียนบรรลุตามแผนแม่บทว่าด้วยความเชื่อมโยงระหว่างกันในอาเซียน ค.ศ. 2025 (MPAC2025) ได้ตามเป้าหมาย รวมถึงเกิดการเชื่อมโยงอย่างมีประสิทธิภาพและยั่งยืนระหว่างยุทธศาสตร์ความเชื่อมโยงในภูมิภาคและอนุภูมิภาค ในเวลาเดียวกัน ภาคเอกชนอาเซียนควรเพิ่มการลงทุนในสหรัฐฯ โดยใช้ประโยชน์จากโอกาสใหม่จากการเพิ่มศักยภาพทางเศรษฐกิจของสหรัฐฯ และความตกลงการค้าเสรีที่สหรัฐฯ มีกับประเทศเพื่อนบ้าน
สาม การเสริมสร้างความเชื่อมโยงระหว่างประชาชนกับประชาชน โดยเฉพาะการพัฒนาศักยภาพเยาวชนในอาเซียน รวมทั้ง การส่งเสริมบทบาทสตรีและการพัฒนาศักยภาพของวิสาหกิจขนาดกลาง ขนาดย่อมและรายย่อย ซึ่งบทบาทที่แข็งขันของสหรัฐฯ จะมีส่วนช่วยในกระบวนการสร้างประชาคมอาเซียนมีความเข้มแข็งและยั่งยืน
นายกรัฐมนตรียืนยันว่าในปีหน้าที่ไทยจะรับช่วงเป็นประธานอาเซียน ไทยจะสานต่อการสร้างประชาคมอาเซียนที่มีประชาชนเป็นศูนย์กลาง ไม่ทิ้งใครไว้ข้างหลัง และเตรียมความพร้อมสําหรับอนาคต ซึ่งไทยขอบคุณสหรัฐฯ ที่ได้สนับสนุนไทยและอาเซียน ในฐานะมิตรที่ดีต่อกันมาอย่างยาวนานและหุ้นส่วนทางยุทธศาสตร์สําคัญของอาเซียนตลอดมา
รัฐบาลไทย-ข่าวทำเนียบรัฐบาล- รพ.สมเด็จพระสังฆราชองค์ที่ 17 จ.สุพรรณบุรี ช่วยลดก๊าซเรือนกระจกได้ปีละกว่า 3 ล้านกิโลคาร์บอนไดออกไซด์
วันศุกร์ที่ 22 กันยายน 2560
รพ.สมเด็จพระสังฆราชองค์ที่ 17 จ.สุพรรณบุรี ช่วยลดก๊าซเรือนกระจกได้ปีละกว่า 3 ล้านกิโลคาร์บอนไดออกไซด์
รงพยาบาลสมเด็จพระสังฆราชองค์ที่ 17 จังหวัดสุพรรณบุรี ประสบความสําเร็จในการดําเนินงาน GREEN & CLEAN Hospital
โรงพยาบาลสมเด็จพระสังฆราชองค์ที่ 17 จังหวัดสุพรรณบุรี ประสบความสําเร็จในการดําเนินงานGREEN & CLEAN Hospitalตามหลักเศรษฐกิจพอเพียงประหยัดค่าใช้จ่ายได้ถึงปีละ 1,730,247.54 บาท ช่วยลดก๊าซเรือนกระจก 3,241,542.36 กิโลคาร์บอนไดออกไซด์ต่อปีได้รับรางวัลThailand energy awardอาคารควบคุม และ รางวัลAsean energy awardอาคารควบคุม ในปี 2553
วันนี้(22 กันยายน 2560)นายแพทย์โสภณ เมฆธน ปลัดกระทรวงสาธารณสุข พร้อมด้วยนายแพทย์เกียรติภูมิ วงศ์รจิต รองปลัดกระทรวงสาธารณสุข ตรวจเยี่ยมการดําเนินงานGREEN & CLEAN Hospitalที่โรงพยาบาลสมเด็จพระสังฆราชองค์ที่ 17 จังหวัดสุพรรณบุรี
นายแพทย์โสภณให้สัมภาษณ์ว่ากระทรวงสาธารณสุขมีนโยบายให้โรงพยาบาลในสังกัดกระทรวงสาธารณสุข โรงพยาบาลส่งเสริมสุขภาพตําบลทุกแห่ง มีการจัดสภาพสิ่งแวดล้อม สถานที่ให้บริการควรมีการจัดวางวัสดุอุปกรณ์ที่เป็นระเบียบ โปร่ง สะอาด มีอากาศถ่ายเทที่สะดวก ห้องน้ําที่เพียงพอ สะอาด ที่พักผู้ป่วยมีสภาพที่ดูผ่อนคลาย รวมทั้งการบรรยากาศที่เสริมให้การทํางานของบุคลากรของหน่วยงานน่าอยู่ น่าทํางาน รวมทั้งมีการส่งเสริมด้านคุณภาพสิ่งแวดล้อมในการทํางานและการให้บริการ และการบริหารจัดการด้านขยะทั่วไป ขยะอันตราย และขยะติดเชื้อของโรงพยาบาล การลดการใช้พลังงาน
ซึ่งการจัดสภาพสิ่งแวดล้อมในหน่วยบริการสาธารณสุข ถือเป็นหัวใจหลักนอกจากการให้การรักษาพยาบาลที่มีคุณภาพ สําหรับโรงพยาบาลสมเด็จพระสังฆราชองค์ที่ 17 จังหวัดสุพรรณบุรี เป็นโรงพยาบาลทั่วไปขนาด 262 เตียง มีผู้มารับบริการ 2,500 คน/วัน และเป็นโรงพยาบาลที่ประสบความสําเร็จในการดําเนินงานอนามัยสิ่งแวดล้อมได้ตามเกณฑ์GREEN & CLEAN Hospitalตามหลักเศรษฐกิจพอเพียง ดังนี้ 1.การจัดการขยะมูลฝอย โดยใช้หลัก 6 อาร์(6R)คือปฏิเสธวัสดุที่ทําลายยาก หันมาใช้วัสดุธรรมชาติทดแทน ลดปริมาณขยะมูลฝอย นํามาใช้ใหม่ นํามาปรับสภาพแล้วใช้ใหม่ ใช้พลังงานจากมูลฝอย และใช้ทรัพยากรอย่างคุ้มค่า 2.การจัดการเกี่ยวกับห้องน้ํา โดยลดการใช้น้ําประปา ใช้สุขภัณฑ์ประหยัดน้ํา นําน้ําที่ผ่านการบําบัดกลับมาใช้ใหม่ เช่นรดน้ําต้นไม้ เลี้ยงปลา 3.การจัดการพลังงาน โดยใช้อุปกรณ์ที่มีประสิทธิภาพการประหยัดพลังงานสูง ลดชั่วโมงการใช้งาน ใช้พลังงานทดแทน ติดตั้งแผงโซล่าเซลล์ 4.การจัดการสิ่งแวดล้อม โดยปฏิเสธการใช้สารเคมี พลาสติก โฟม นําเศษใบไม้ร่วงไปทําปุ๋ยหมัก นําวัสดุที่ไม่ใช้แล้วมาถมที่ปรับปรุงทางเดิน และ5.อาหาร โดยรณรงค์เปลี่ยนวิธีคิดใช้อาหารเป็นยา ปรับพฤติกรรมการกิน งดเปรี้ยว หวาน มัน เค็ม สร้างความร่วมมือในการใช้บรรจุภัณฑ์ธรรมชาติ และใช้ปิ่นโต กล่องใส่อาหารแทนการใช้ถุงพลาสติก โฟม สร้างเครือข่ายอาหารปลอดภัย จัดตลาดนัดสีเขียว
จากการดําเนินงานที่ผ่านมาทําให้โรงพยาบาลสมเด็จพระสังฆราชองค์ที่ 17 สามารถลดปริมาณขยะมูลฝอยลงได้ปีละ 79,200 กิโลกรัม ประหยัดพลังงานไฟฟ้าได้ 239,190.27 กิโลวัตต์ต่อปี ลดการใช้ปุ๋ยเคมีได้ 240 กิโลกรัมต่อปี ลด ละ เลิกการใช้โฟม 3,244 กิโลกรัมต่อปี จัดทําเมนูสุขภาพลดการใช้แก๊ส 576 กิโลกรัมต่อปี ลดเศษอาหาร 29,200 กิโลกรัมต่อปี ประหยัดค่าใช้จ่ายได้ถึงปีละ 1,730,247.54 บาท ช่วยลดก๊าซเรือนกระจก 3,241,542.36 กิโลคาร์บอนไดออกไซด์ต่อปี (kg CO2e)ทําให้ปี 2553 ได้รับรางวัลThailand energy awardอาคารควบคุม และ รางวัลAsean energy awardอาคารควบคุม
รัฐบาลไทย-ข่าวทำเนียบรัฐบาล-ทส. จัดงานวันสิ่งแวดล้อมไทย “ร่วมร้อยดวงใจ เทิดไท้องค์ราชัน พระบิดาแห่งการอนุรักษ์ทรัพยากรธรรมชาติและสิ่งแวดล้อม”
วันศุกร์ที่ 9 ธันวาคม 2559
ทส. จัดงานวันสิ่งแวดล้อมไทย “ร่วมร้อยดวงใจ เทิดไท้องค์ราชัน พระบิดาแห่งการอนุรักษ์ทรัพยากรธรรมชาติและสิ่งแวดล้อม”
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม จัดกิจกรรมเนื่องในวันสิ่งแวดล้อมไทย และ วันอาสาสมัครพิทักษ์สิ่งแวดล้อมหมู่บ้านแห่งชาติ ประจําปี 2559 ภายใต้แนวคิด "4 ธันวาคม วันสิ่งแวดล้อมไทย ร่วมร้อยดวงใจเทิดไท้องค์ราชัน
กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม จัดกิจกรรมเนื่องในวันสิ่งแวดล้อมไทย และ วันอาสาสมัครพิทักษ์สิ่งแวดล้อมหมู่บ้านแห่งชาติ ประจําปี 2559 ภายใต้แนวคิด "4 ธันวาคม วันสิ่งแวดล้อมไทย ร่วมร้อยดวงใจเทิดไท้องค์ราชัน พระบิดาแห่งการอนุรักษ์ทรัพยากรธรรมชาติและสิ่งแวดล้อม ” โดยได้รับเกียรติจาก พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดงาน โดยภายในงานมีกิจกรรมดังนี้
1. การถวายความจงรักภักดีและความอาลัยแด่พระบาทสมเด็จพระปรมินทรมหาภูมิพลอดุลยเดช
2.การนําเสนอวีดีทัศน์ ชุด"ร่วมร้อยดวงใจ เทิดไท้องค์ราชัน พระบิดาแห่งการอนุรักษ์ทรัพยากรธรรมชาติและสิ่งแวดล้อม”
3. การจัดแสดงพระราชกรณียกิจและนิทรรศการ พระบาทสมเด็จพระปรมินทรมหาภูมิพลอดุลยเดช "7 ทศวรรษ พระบิดาแห่งการอนุรักษ์ทรัพยากรธรรมชาติและสิ่งแวดล้อม”
4. มอบรางวัลเชิดชูเกียรติแก่บุคคลและหน่วยงานที่มีผลงานจากโครงการสิ่งแวดล้อม
รัฐบาลไทย-ข่าวทำเนียบรัฐบาล-ชาวแฟลต แห่ขอบคุณ“บิ๊กอู่”ขับเคลื่อนโครงการฟื้นฟูเมืองชุมชนดินแดงสำเร็จ
วันพฤหัสบดีที่ 7 ธันวาคม 2560
ชาวแฟลต แห่ขอบคุณ“บิ๊กอู่”ขับเคลื่อนโครงการฟื้นฟูเมืองชุมชนดินแดงสําเร็จ
พล.ต.อ.อดุลย์ แสงสิงแก้ว รมว.แรงงาน ให้การต้อนรับชาวชุมชนแฟลตดินแดง นําโดย นายสนิท คงมั่น ผู้นําชุมชนดินแดง รวมทั้งผู้นําศาสนามัสยิดมูฮายีรีน จนท.การเคหะแห่งชาติ และประชาชนชาวดินแดงกว่า ๕๐ คน ร่วมแสดงความยินดีและกล่าวขอบคุณเนื่องในโอกาสเข้ารับตําแหน่ง
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้การต้อนรับชาวชุมชนแฟลตดินแดง นําโดย นายสนิท คงมั่น ผู้นําชุมชนดินแดง รวมทั้งผู้นําศาสนามัสยิดมูฮายีรีน เจ้าหน้าที่การเคหะแห่งชาติ และประชาชนชาวดินแดงกว่า ๕๐ คน เข้าร่วมแสดงความยินดีและกล่าวขอบคุณเนื่องในโอกาสรัฐมนตรีว่าการกระทรวงแรงงานเข้ารับตําแหน่ง ณ บริเวณโถงชั้นล่าง อาคารกระทรวงแรงงาน
โอกาสนี้ ผู้นําชุมชนดินแดงได้กล่าวขอบคุณที่รัฐมนตรีว่าการกระทรวงแรงงาน ได้ขับเคลื่อนโครงการฟื้นฟูเมืองชุมชนดินแดงให้เป็นผลสําเร็จ ซึ่งทําให้ปัจจุบันโครงการก่อสร้างมีความคืบหน้าตามแผนที่กําหนด โดยโครงการฟื้นฟูเมืองชุมชนดินแดงตามแผนแม่บทนั้นจะใช้ระยะเวลาดําเนินการ ๘ ปี (พ.ศ.๒๕๕๙-๒๕๖๗) จึงจะแล้วเสร็จสมบูรณ์
------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
สมภพ ศีลบุตร - ภาพ/
7 ธันวาคม 2560
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมกิจกรรม​จิตอาสาปรับปรุง​ภูมิ​ทัศน์​ ทำความสะอาด ณ บริเวณ​สถานีรถไฟหัวลำโพง
วันพฤหัสบดีที่ 24 ตุลาคม 2562
สํานักงานปลัดกระทรวงกลาโหม ร่วมกิจกรรม​จิตอาสาปรับปรุง​ภูมิ​ทัศน์​ ทําความสะอาด ณ บริเวณ​สถานีรถไฟหัวลําโพง
...
23 ตุลาคม​ 2562 สํานักงานปลัดกระทรวงกลาโหม ร่วมกิจกรรม​จิตอาสาปรับปรุง​ภูมิ​ทัศน์​ ทําความสะอาด​ ถวายเป็นพระราช​กุศล​และน้อมรําลึกในพระมหากรุณาธิคุณ​เนื่องในโอกาสวันคล้าย​วันสวรรคตพระบาทสมเด็จ​พระจุลจอม​เกล้าเจ้าอยู่หัว โดยมีกําลังพลจากสํานักงานปลัด​กระทรวง​กลาโหม และหน่วยงานต่างๆที่เกี่ยวข้อง เข้าร่วมกิจกรรม ณ บริเวณ​สถานีรถไฟหัวลําโพง